**Проект!**

**Наредба за изменение и допълнение на Наредба № 42 от 6.07.2001 г. за лицензиране на железопътни предприятия за превоз на пътници и/или товари**

*(обн., ДВ, бр. 67 от 2001 г., изм. и доп., бр. 14 от 2003 г., бр. 97 от 2005 г., бр. 95 от 2006 г., бр. 11 от 2012 г., бр. 31 от 2016 г., доп., бр. 33 от 2018 г.)*

**§ 1**. В чл. 1 се правят следните изменения и допълнения:

1. В ал. 1 след думата „издаване“ се поставя запетая и думите „и преразглеждане“ се заменят с „преразглеждане, изменение, спиране на действието или отнемане“.
2. В ал. 3 думите „ЗЖТ“ се заменят със „Закона за железопътния транспорт (ЗЖТ)“.

**§ 2.** В чл. 2 се правят следните изменения:

1. Алинея 5 се изменя така:

„(5) Лицензиите за извършване на железопътни превози, издадени по реда на чл. 4, ал. 4, т. 1 са валидни на територията на Европейския съюз и в Европейското икономическо пространство. Лицензиите, издадени по реда на чл. 4, ал. 4, т. 2 са валидни на територията на страната за превози по регионалните линии, включени в обхвата на лицензията.“.

1. Алинея 7 се отменя.

**§ 3.** В чл. 3, ал. 2 думите „подал заявление“ се заменят с „установен в Република България, има вписан предмет на дейност жп превоз на пътници и/или товари, или осигуряване само на локомотивна тяга, подал заявление по чл. 5, ал. 1“.

**§ 4.** В чл. 4 се правят следните изменения и допълнения:

1. Алинея 7 се изменя така:

„(7) Лицензия по реда на тази наредба се издава и на лице, което осигурява само локомотивна тяга.“.

1. В ал. 8 след думата „Превозвачът“ се добавя „или лицето по ал. 7“;
2. Създават се ал. 10 и ал. 11:

„(10) Когато се издава лицензия по ал. 4, т. 1, буква „б“, изменя се лицензия по начин, засягащ лицензионния документ, спира се действието, отнема се или се издава временна лицензия, лицензионният документ се издава съгласно Приложение № 1а.“.

(11) Когато се издава лицензия по ал. 4, т. 2, изменя се лицензия по начин, засягащ лицензионния документ, спира се действието, отнема се или се издава временна лицензия, се издава нов лицензионен документ съгласно Приложение № 2“.

**§ 5.** В чл. 5 се правят следните изменения и допълнения:

1. В ал. 1 думите „за извършване на железопътни превози на пътници и/или товари“ се заличават.
2. В ал. 2:

а) в т. 3:

а1) в буква „а“ след думите „превозната дейност“ се поставя точка и запетая и се добавя „за лицата, които са български граждани, свидетелство за съдимост се набавя по служебен път от Изпълнителна агенция „Железопътна администрация“;

а2) в буква „б“ думите „букви „б“, „в“ и „д“ се заменят с „букви „б“, „в“, „д“ и „ж“.

б) в т. 8 думата „превозите“ се заменя с „дейността“.

1. В ал. 3 думите „по чл. 3“ се заличават.

**§ 6.** В чл. 6 се правят следните изменения:

1. В ал. 1 думите „нотариално заверено копие, с изключение на тези по чл. 5, ал. 2, т. 7, буква „б“ и т. 11, които“ се заличават.
2. В ал. 2 думата „превози“ се заменя с „услуги“.

**§ 7.** В чл. 7 се правят следните изменения и допълнения:

1. Алинея 1 се изменя така:

„(1) Изпълнителна агенция „Железопътна администрация“ разглежда заявлението и приложенията към него и в срока по чл. 37, ал. 9 от ЗЖТ информира заявителя, че документацията е пълна или изисква допълнителна информация.“.

1. Алинея 2 се изменя така:

„(2) „В случай, че в заявлението или в документацията, приложена към него, бъдат констатирани пропуски или непълноти, кандидатът се информира с писмо за отстраняването им или за предоставяне на допълнителна информация в срок, определен в чл. 37, ал. 10 от ЗЖТ.“.

1. В ал. 3:

а) в основния текст думите „или се отнема“ се заличават;

б) в т. 1 след думата „наредба“ се поставя запетая и се добавя „включително когато в предмета му на дейност не е вписан железопътен превоз на пътници и/или товари или осигуряване само на локомотивна тяга;

в) в т. 4:

в1) в буква „д“ думата „системно“ се заменя с „многократно“;

в2) създава се буква „ж“:

„ж) осъждани за престъпления, във връзка със задължения, произтичащи от колективни трудови договори.“.

г) Точка 5 се изменя така:

„5. кандидатът дължи значителни суми по просрочени плащания на данъци или на вноски за социални осигуровки в резултат на дейността на предприятието или системно просрочва тези плащания; за лицата, които са български граждани, информацията се набавя по служебен път от Изпълнителна агенция „Железопътна администрация“;“.

1. Алинея 4 се изменя така:

„(4) Изпълнителният директор на Изпълнителна агенция „Железопътна администрация“ изготвя доклад до лицензиращия орган с предложение за решение по заявлението. Лицензиращият орган се произнася с мотивирано решение по заявлението в срока по чл. 37, ал. 11 от ЗЖТ.“.

1. В ал. 6 думата „незабавно“ се заличава, а думите „Европейската комисия“ се заменят с „Агенцията за железопътен транспорт на Европейския съюз“.

**§ 8.** В чл. 9 се правят следните изменения и допълнения:

1. Алинея 2 се изменя така:

„(2) В случаите на преобразуване на железопътния превозвач или промяна в собствеността/собственика му лицензиращият орган преразглежда лицензията за установяване спазването на изискванията по чл. 38 от ЗЖТ.“.

1. Алинея 3 се изменя така:

„(3) В случаите по ал. 2 до произнасянето на лицензиращия орган лицензията на превозвача запазва своето действие, при условие, че не са застрашени сигурността и безопасността на превозите.“.

1. В ал. 4 след думата „лице“ се добавя „спира действието или“, а скобите и текстът в скобите „приложение № 3“ се заменят със „съгласно чл. 4, ал. 4, т. 3“.
2. В ал. 5 думите „лицензиращият орган да прецени дали се налага“ се заличават.

**§ 9.** В чл. 9а, ал. 5 думите „превозвачът представя“ се заменят с „изпълнителният директор на ИА „ЖА“ изисква от превозвачът да представи“.“

**§ 10.** В чл. 10, ал. 3 се изменя така:

„(3) При неизпълнение на направените предписания в срока по ал. 2 или когато се констатира, че притежателят на лицензията вече не е в състояние да изпълнява изискванията, при които е издадена лицензията, изпълнителният директор на Изпълнителна агенция „Железопътна администрация“ прави мотивирано предложение до министъра на транспорта, информационните технологии и съобщенията за спиране действието или за отнемане на лицензията.“.

**§ 11.** В чл. 11, т. 3, буква „б“ след думите „на лицензията“ се добавя „или в срок, определен по чл. 41, ал. 2 от ЗЖТ“.

**§ 12.** В чл. 13, ал. 1 се изменя така:

„(1) За преразглеждане на лицензията в случаите по чл. 4, ал. 3 железопътният превозвач подава заявление по реда на чл. 5 в Изпълнителна агенция „Железопътна администрация“.“.

**§ 13.** В Допълнителната разпоредба се правят следните изменения и допълнения:

1. Заглавието се изменя така:

„ДОПЪЛНИТЕЛНИ РАЗПОРЕДБИ“

1. В § 1 се правят следните изменения и допълнения:

а) В т. 1:

а1) съществуващият текст става изречение първо, като в него след думите „Железопътен превозвач“ се добавя в скоби „Железопътно предприятие“;

а2) създава се изречение второ:

„Това включва и предприятия, които осигуряват само локомотивна тяга.“;

б) Точка 3 се изменя така:

„3. „Лицензия“ е разрешителен документ, издаден от лицензиращ орган на предприятие, чрез който се признава капацитетът му да предоставя железопътни транспортни услуги като железопътно предприятие. Този капацитет може да е ограничен за предоставянето само на специфични видове услуги.“;

в) В т. 4 след думите „митническото законодателство“ се поставя запетая и се добавя „не са били осъждани за престъпления, във връзка със задължения, произтичащи от колективни трудови договори“;

г) Точка 6 се изменя така:

„6. „Професионално компетентен“ е кандидатът, който има или декларира, че ще има разработени вътрешни правила за функциониране на превозната дейност, а лицата, на които е възложено да ръководят транспортната дейност, имат познания и/или опит, необходими за упражняването на дейността в обхвата на лицензията, придобити чрез обучение или усвоени в транспортната практика.“;

д) В т. 8 думата „системно“ се заменя с „многократно“;

е) Създава се т. 9:

„9. „Лицензиращ орган“ е орган, отговорен за издаването на лицензии в държава-членка на Европейския съюз или Европейското икономическо пространство.“.

1. В § 1а, ал. 1 се отменя.

**§ 14.** В Приложение № 1а след думите „към чл. 4, ал. 4, т. 1“ се поставя запетайка и се добавя „буква „а“.

**§ 15.** В Приложение № 1б:

1. Думите „ал. 1“ се заменят с „ал. 2“.
2. Думите „Железопътен превозвач“ се заменят с „Железопътно предприятие“.

**§ 16.** В Приложение № 2 думите „Приложение: Списък на влаковете“ се заличават.

**§ 17.** Приложение № 3 се отменя.